**דרכי נתינה**

|  |  |
| --- | --- |
| C:\Documents and Settings\haya\Local Settings\Temporary Internet Files\Content.IE5\4QCXH50B\MC900349177[1].wmf | **פתיח**  |

ערכו תחרות קצרה בכתה – מי ימצא יותר מילים וביטויים המתארים נתינה. לדוגמא ביטוי –מתן בסתר דוגמא למילה – נדבה תוכלו להעזר במילון ובאינטרנט. ספרו כמה מילים וביטויים נאספו על ידי כלל תלמידי הכתה.

|  |  |
| --- | --- |
|  | **לימוד בחברותות**  |

לפניכם מספר קטעים קצרים, הנושא של כל הקטעים הוא: מהי הדרך הטובה לתת.

**להשאיר ולא לתת**

" ובקצרכם את קציר ארצכם לא תכלה פאת שדך לקצור ולקט קצירך לא תלקט" (ויקרא פרק יט פסוק ט)

כוונת הפסוק שלא תכלה (תקצור) פאת (קצה) השדה ותקח בידך הלקט לתתו בידך לעני, כי בכך הוא יתבייש. רק שתניח את הפאה והלקט והם ילכו כלוקטים משלהם דרך כבוד... הזהר מלהראות כאלו אתה נותן לו, רק תניח הפאה והלקט ועוללות בשדה והם (העניים) ילכו אחר כך ולקטו בעצמם.

(על פי פרוש רבי משה אלשייך לפסוק מויקרא)

1. איך מציע רבי משה אלשיך לאיכר לתת את הלקט והפאה?
2. באיזו דרך נתינה מציע ר' משה אלשיך לא להשתמש לצורך הנתינה?
3. מה לדעתכם הייתרונות והחסרונות של כל דרך נתינה?

**ואהבת**

מצווה להלוות לעני בשעת דחקו שנאמר- "אם כסף תלוה את עמי את העני עמך"...שמות כב , כד

ואפשר לרמוז המצווה הזאת בפסוק "ואהבת לרעך כמוך" ויקרא יט, יח כי ואהבת ראשי תיבות **ו**העני בשעת הדוחק **א**ותו **ת**לווה.

על פי רבי ישראל אביחצירה (בבא סאלי) מתוך: "אהבת ישראל".

(רבי ישראל אביחצירה 1890-1984, היה ידוע בתמיכתו הרבה בעניים, ובעידוד נתינת צדקה בקרב הקהילה).

* מהי דרך הנתינה עליה ממליץ הבבא סאלי?

**הלב חשוב מהיד**

"צדקה יש לתת בלב ולא ביד".

הנריטה סולד

(הנריטה סולד הקימה את עלית הנוער גוף שסייע בפועל לילדים עולים וילדים במצוקה על ידי זה שטיפלו בהם, הקימו עבורם פנימיות ועוד.)

1. פרשו את אמרתה של הנריטה סולד.
2. על פי הנריטה סולד מה חשוב יותר לסייע לילד באהבה וחברות או לתת לו צדקה?

**הדרגה הגבוהה ביותר**

" אמר רבי אבא אמר שמעון בן לקיש: גדול המלווה יותר מן העושה צדקה, ומטיל בכיס (הנותן כספו לאדם הנזקק ועושה עימו שותפות) יותר מכולן''

 (בבלי שבת ס"ג ע"א)

1. מה הן שלושת הדרגות בנתינה?
2. הסבר מדוע לעשות שותפות עם העני זאת הדרגה הגבוהה מכולם.

|  |  |
| --- | --- |
| **C:\Documents and Settings\haya\Local Settings\Temporary Internet Files\Content.IE5\OAVT9ZLL\MC900355335[1].wmf** | **פעילות סיכום**  |

לפניכם ויכוח שהתפתח בבית הספר גן שושנים העזרו בקטעים שלמדתם כדי להכריע בויכוח.

הציגו את כל הטיעונים בעד ונגד כל עמדה וערכו הצבעה בכתה מהיא דרך הנתינה הטובה ביותר.

חזרו לביטוים שאספתם בתחילת השיעור חשבו אילו ביטויים מבטאים את דרכי הנתינה הנראות לכם והפכו אותם לפלקטים שיקשטו את כיתתכם.